Thomas Oppermann

Thomas Oppermann (natus 27 Aprilis 1954 oppido Freckenhorst/Vestfalia, mortuus Gottingae 25 Octobris 2020) vir publicus Theodiscus et sodalis SPD fuit.

Iuventus et munus
Oppermann in oppido Einbeck (Saxonia Inferior) gymnasium frequentavit atque deinde Tubingae litteris Theodiscis ac Anglicis studebat. Tum ab anno 1978 etiam iurisprudentiae Gottingae studebat. Anno 1983 primam, anno 1986 secundam probationem accepit. Tum ad annum 1990 iudex Hannoverae et postea Brunsvici operam dedit.

Cursus honorum
Oppermann, qui ab anno 1980 sodalis SPD est, anno 1990 primo legatus ad senatum terrae Saxoniae Inferioris electus est et ad annum 2005 mansit. Annis 1998 - 2003 Gerhardo Schröder praeside ministrorum administer scientiae atque artium Saxoniae Inferioris erat. Anno 2005 primo legatus ad Dietam Foederalem Germaniae electus est et ad hunc diem manet. Anno 2007 secretarius primus fractionis SPD in Dieta Foederali Germaniae nominatus estCurriculum vitae in pagina Dietae Foederalis Germaniae (lingua Theodisca). Die 16 Decembris 2013 novus praeses fractionis SPD in Dieta Foederali Germaniae nominatus est www.ad-hoc-news.de die 16 Decembris 2013. Anno 2017 iterum legatus ad Dietam Foederalem electus est, sed Andrea Nahles ei praeses fractionis SPD successitzeit.de die 27 Septembris 2017. Die 25 Octobris 2017 Oppermann novus praeses vicarius Dietae Foederalis electus estDer Spiegel die 25 Octobris 2017.

Mors
Die 24 Octobris Thomas Oppermann ante interrogationem televisificam collapsus et postridie in valetudinario universitario Gottingae mortuus est.

Familia
Oppermann uxorem duxit atque filias tres et filium habet.

Nexus externi
Pagina personalis (lingua Theodisca)

Notae
.

Categoria:Alumni Universitatis Tubingensis
Categoria:Alumni Universitatis Goettingensis
Categoria:Iudices Germaniae
Categoria:Legati Dietae Foederalis Germaniae
Categoria:Praesides Fractionis SPD Dietae Foederalis Germaniae